বহু বিতৰ্কিত তথা অসমীয়া জাতিৰ বাবে যমদূতস্বৰূপ নাগৰিকত্ব সংশোধনী বিধেয়কখন বাতিল কৰাৰ দাবীত অসমৰ চুকে কোনে এতিয়াও অব্যাহত আছে প্ৰতিবাদ, জোঁৰ সমদল, ধৰ্ণা, অৱস্থান ধৰ্মঘট আদি। সমান্তৰালভাৱে এই বিতৰ্কিত বিধেকখনক লৈ আজি উত্তপ্ত হৈ পৰে বাক্সা জিলাৰ বৰমাৰ ৩১ নং ৰাষ্ট্ৰীয় ঘাইপথ ।
বিধেয়কখনৰ বিৰোধিতাৰে আজি বৰমা আঞ্চলিক ছাত্ৰ সন্থা, বৰমা ব্যৱসায় সন্থা, জ্যেষ্ঠ নাগৰিক, কোচ ৰাজবংশী ছাত্ৰ সন্থাকে ধৰি বিভিন্ন দল সংগঠনৰ শ শ নেত্ৰীবৃন্দ তথা সমৰ্থকে ৰাষ্ট্ৰীয় ঘাইপথ অৱৰোধ কৰি সাব্যস্ত কৰে প্ৰতিবাদ।
ৰাষ্ট্ৰীয় ঘাইপথ অৱৰোধ কৰা প্ৰতিবাদকাৰীসকলে চৰকাৰ বিৰোধি বিভিন্ন শ্লোগান দিয়াৰ লগতে উক্ত জাতিধ্বংসী বিধেয়কখন শীঘ্ৰে বাতিল কৰিবলৈ কেন্দ্ৰীয় চৰকাৰ তথা ৰাজ্য চৰকাৰক দাবী জনায়।
ইয়াৰ উপৰি নাগৰিকত্ব সংশোধনী বিধেয়কখন যদি চৰকাৰে বাতিল কৰাৰ সিদ্ধান্ত গ্ৰহণ নকৰে তেন্তে পৰৱৰ্তী পৰ্যায়ত অধিক ভয়াবহ আন্দোলনৰ কাৰ্যসূচী গ্ৰহণ কৰাৰ হুংকাৰ প্ৰদান কৰে বৰমা আঞ্চলিক ছাত্ৰ সন্থাৰ নেতৃবৃন্দই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
